62017TJ0649_INF
Rettens dom (Tiende Afdeling) af 28. maj 2020 –ViaSat mod Kommissionen
(Sag T-649/17)
»Aktindsigt – forordning (EF) nr. 1049/2001 – dokumenter vedrørende de foranstaltninger, der er nødvendige for at sikre, at godkendte operatører af mobile satellitsystemer overholdeler de generelle betingelser i beslutning 626/2008/EF – stiltiende og udtrykkeligt afslag på aktindsigt – undtagelse vedrørende beskyttelsen af formålet med inspektioner, undersøgelser og revision – tungtvejende offentlig interesse – afslag på delvis aktindsigt«
1.
EU-institutioner – offentlighedens ret til aktindsigt – forordning nr. 1049/2001 – Kommissionens manglende overholdelse af de fastsatte frister for at besvare en begæring om aktindsigt – stiltiende afvisning – ophævelse ved vedtagelse af en udtrykkelig afgørelse om afslag – mulighed for at anlægge et søgsmål til prøvelse af den stiltiende afgørelse – foreligger ikke
(Europa-Parlamentets og Rådets forordning nr. 1049/2001, art. 7 og 8)
(jf. præmis 17 og 18)
2.
Retslig procedure – afgørelse eller forordning, der under en sag erstatter den anfægtede retsakt – anmodning om tilpasning af stævningen – betingelser
(Rettens procesreglement, art. 86, stk. 1 og 2)
(jf. præmis 19)
3.
EU-institutioner – offentlighedens ret til aktindsigt – forordning nr. 1049/2001 – institutionernes pligt til bistand i tilfælde af, at anmodningen ikke er tilstrækkeligt præcis
(Europa-Parlamentets og Rådets forordning nr. 1049/2001, art. 6, stk. 2)
(jf. præmis 23 og 24)
4.
EU-institutioner – offentlighedens ret til aktindsigt – forordning nr. 1049/2001 – formål – princippet om den videst mulige aktindsigt – indskrænkende fortolkning af undtagelserne fra princippet om aktindsigt
(Art. 1, stk. 2, TEU og art. 10, stk. 3, TEU; art. 15, stk. 1, TEUF og art. 298, stk. 1, TEUF; Den Europæiske Unions charter om grundlæggende rettigheder, art. 42; Europa-Parlamentets og Rådets forordning nr. 1049/2001, første og anden betragtning samt art. 1)
(jf. præmis 34-37)
5.
EU-institutioner – offentlighedens ret til aktindsigt – Rådets forordning nr. 1049/2001 – undtagelser til retten til aktindsigt – streng fortolkning og anvendelse – pligt til at foretage en konkret og individuel undersøgelse med hensyn til de dokumenter, der er omfattet af en undtagelse – rækkevidde
(Europa-Parlamentets og Rådets forordning nr. 1049/2001, art. 4)
(jf. præmis 38-42)
6.
EU-institutioner – offentlighedens ret til aktindsigt – Rådets forordning nr. 1049/2001 – undtagelser til retten til aktindsigt – beskyttelse af formålet med inspektioner, undersøgelser og revision – rækkevidde – anvendelse på dokumenter vedrørende de foranstaltninger, der er nødvendige for at sikre, at godkendte operatører af mobile satellitsystemer overholdeler de generelle betingelser i beslutning 626/2008
(Art. 288, stk. 4, TEUF; Europa-Parlamentets og Rådets forordning nr. 1049/2001, art. 4, stk. 2, tredje led; Europa-Parlamentets og Rådets afgørelse nr. 626/2008)
(jf. præmis 65-72, 74-82, 84, 85, 88, 95, 120 og 121)
7.
EU-institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – beskyttelse af formålet med inspektioner, undersøgelser og revision – mere tungtvejende offentlig interesse, der kan begrunde en udbredelse af dokumenter – begreb – bevisbyrde
(Europa-Parlamentets og Rådets forordning nr. 1049/2001, art. 4, stk. 2)
(jf. præmis 102-105 og 107-112)
8.
EU-institutioner – offentlighedens ret til aktindsigt – forordning nr. 1049/2001 – undtagelser til retten til aktindsigt – afslag på grundlag af flere undtagelser – en af undtagelserne velbegrundet – tilstrækkeligt til at begrunde afslaget på aktindsigt
(Europa-Parlamentets og Rådets forordning nr. 1049/2001, art. 4)
(jf. præmis 124-127)
Angående
Søgsmål anlagt i henhold til artikel 263 TEUF med påstand om annullation af Kommissionens stiltiende afslag på sagsøgerens genfremsatte begæring om aktindsigt af 31. maj 2017 i »køreplanen for foranstaltninger til overholdelse af de fælles betingelser, der er fastsat i Europa-Parlamentets og Rådets beslutning nr. 626/2008/EF af 30. juni 2008 om udvælgelse af og udstedelse af tilladelser til systemer, som leverer mobile satellittjenester (mobile satellite services, MSS), herunder de nye mellemliggende trin og de dertil hørende tidsfrister, som er fastsat af de operatører, der er udvalgt til at levere mobile satellittjenester (mobile satellite services, MSS), og som har fået tilladelse hertil«, og om annullation af Kommissionens afgørelse C(2017) 8219 final af 1. december 2017 om afslag på aktindsigt i denne køreplan.
Konklusion
1)
Det er ufornødent at tage stilling til lovligheden af Europa-Kommissionens stiltiende afslag på den genfremsatte begæring, som blev indgivet af ViaSat, Inc. den 31. maj 2017 om aktindsigt i »køreplanen for foranstaltninger til overholdelse af de fælles betingelser, der er fastsat i Europa-Parlamentets og Rådets beslutning nr. 626/2008/EF af 30. juni 2008 om udvælgelse af og udstedelse af tilladelser til systemer, som leverer mobile satellittjenester (mobile satellite services, MSS), herunder de nye mellemliggende trin og de dertil hørende tidsfrister, som er fastsat af de operatører, der er udvalgt til at levere mobile satellittjenester (mobile satellite services, MSS), og som har fået tilladelse hertil«.
2)
I øvrigt frifindes Kommissionen.
3)
ViaSat bærer tre fjerdedele af sine egne omkostninger og betaler tre fjerdedele af de af Kommissionen og Inmarsat Ventures Ltd. afholdte omkostninger.
4)
Kommissionen bærer en fjerdedel af sine egne omkostninger og betaler derudover en fjerdedel af de omkostninger, der er afholdt af ViaSat og Inmarsat Ventures.